****

**ПРАВИЛНИК**

**за начинот на распределба на средствата на Државните средни училишта -регионални центри за стручно образование и обука**

Скопје, 2025 година

Врз основа на член 44 став (3) од Законот за стручно образование и обука („Службен весник на Република Северна Македонија“ број 03/25 и 74/25), министерката за образование и наука донесе

**Правилник**

**за начинот на распределба на средствата на Државните средни училишта -регионални центри за стручно образование и обука**

Член 1

Со овој правилник се утврдуваат критериуми за распоредување на средства за Државните средни училишта-регионални центри за стручно образование и обука, од сметката буџетски расходи за ставките и потставките од буџетските категории 42-стоки и услуги, 46-Субвенции и трансфери и 48-Капитални расходи.

Пресметките за распоредување на средствата се вршат врз основа на показатели за Државните средни училишта-регионални центри за стручно образование и обука, документација и барања, а врз основа на расположливите средства утврдени во Буџетот.

Средствата на Државните средни училишта-регионални центри за стручно образование и обука се распоредуваат со финансиски планови врз основа на показатели за Државните средни училишта-регионални центри за стручно образование и обука, документација и барања, согласно законските прописи и вкупните средства за оваа намена утврдени со Буџетот и Законот за извршување на Буџет за фискалната година.

Член 2

Средствата од ставка 420- Патни и дневни расходи се распоредуваат со финансиски план, согласно законските прописи и вкупните средства за оваа намена утврдени со Буџетот и Законот за извршување на Буџет за фискалната година.

 Член 3

Средствата од ставката 421 – Комунални услуги, греење, комуникација и транспорт, се однесуваат на трошоци за електрична енергија, вода, канализација и други комунални такси и услуги , ѓубретарина, ПТТ и други трошоци за комуникација, како и горива, масла и регистрација на моторни возила се распоредуваат со финансиски план, согласно законските прописи и вкупните средства за оваа намена утврдени со Буџетот и Законот за извршување на Буџет за фискалната година

**А**) **Средствата за затоплување** се надоместуваат со утврдување на Финансискиот план за затоплување за фискалната година според објавените цени на Регулаторната комисија за енергетика и водни услуги на Република Северна Македонија и реалните цени на пазарот на огревните материјали, а количините се утврдуваат годишно според видот на огревниот материјал за затоплувањето, сменската работа и површината на објектите што се загреваат и тоа:

1) Сопствено парно греење на течно гориво:

|  |  |
| --- | --- |
| Број на смени | Количина во литри по 1м2 нето покриена површина што се загрева |
| Основен норматив | Норматив за екстремни услови |
| Една смена | 8 | 10 |
| Две смени | 10 | 12 |

2) Сопствено парно греење на дрва:

|  |  |
| --- | --- |
| Број на смени | Количини по училници |
| Основен норматив | Норматив за екстремни услови |
| Кубни метри (м3) | Просторни метри (ПРМ) | Кубни метри (м3) | Просторни метри (ПРМ) |
| Една смена | м2површина\*0,05 | м3\*1,42 | м2површина\*0,06 | м3\*1,42 |
| Две смени | м2површина\*0,07 | м3\*1,42 | м2површина\*0,08 | м3\*1,42 |

3) Централно парно греење – топлинска енергија и гас:

Средствата за користење на топлинска енергија на регионалните центри се распоредуваат со финансиски план, согласно законските прописи и вкупните средства за оваа намена утврдени со Буџетот и Законот за извршување на Буџет за фискалната година

Член 4

Средствата од ставка 423 – Материјали и ситен инвентар, се однесуваат на трошоци за административни материјали, набавка на стручна литература, образовни материјали, средства за наставно-образовани помагала, материјали за поправка и одржување, средства за одржување на хигиена, ситен инвентар и други материјали се распоредуваат со финансиски план, согласно законските прописи и вкупните средства за оваа намена утврдени со Буџетот и Законот за извршување на Буџет за фискалната година според бројот на учениците и тоа:

До 400 ученици --------- ---------------- до 950.000 денари

Од 401 до 800 ученици ----------------- до 1.250.000 денари

Од 801 ученик и повеќе ---------------- до 1.500.000 денари

Член 5

Средствата на ставка 424 – Поправки и тековно одржување се однесуваат на трошоци за дезинсекција, дезинфекција и дератизација, поправки и сервисирање на возила, поправки и одржување на софтверска и хардверска опрема, сервисирање и полнење на ПП апарати, поправка и одржување на згради, опрема и машини и друго. Се распоредуваат со финансиски план, согласно законските прописи и вкупните средства за оваа намена утврдени со Буџетот и Законот за извршување на Буџет за фискалната година според бројот на учениците и тоа:

До 400 ученици ----------- ------------- до 600.000 денари

Од 401 до 800 ученици ---------------- до 850.000 денари

Од 801 ученик и повеќе ---------------до 1.100.000 денари

Член 6

Средствата од ставка 425 – Договорни услуги се однесуваат на трошоци за здравствени прегледи на вработените, осигурување на имот и возила

 и други финансиски услуги, договорни услуги поврзани со образованието, изнајмување на простор и опрема, превозни услуги во образованието, земјоделски услуги и други договорни услуги. Се распоредуваат со финансиски план, согласно законските прописи и вкупните средства за оваа намена утврдени со Буџетот и Законот за извршување на Буџет за фискалната година.

Член 7

Средствата од ставка 426-Други тековни расходи се однесуваат на трошоци за членарини, огласи и други оперативни расходи. Се распоредуваат со финансиски план, согласно законските прописи и вкупните средства за оваа намена утврдени со Буџетот и Законот за извршување на Буџет за фискалната година.

Член 8

Средствата од ставка 464 – Разни трансфери се однесуваат на трошоци за исплата на отпремнина за пензионирање, солидарна помош, непрекинато боледување подолго од шест месеци, јубилејни награди и други трансфери. Се распоредуваат со финансиски план, согласно законските прописи и вкупните средства за оваа намена утврдени со Буџетот и Законот за извршување на Буџет за фискалната година.

Член 9

Средствата од ставките 480 - Купување на опрема и машини, 482- Други градежни објекти, 483 – Купување на мебел, 485- Вложувања и нефинансиски средства, се распоредуваат со финансиски план, согласно законските прописи и вкупните средства за оваа намена утврдени со Буџетот и Законот за извршување на Буџет за фискалната година, а согласно вкупните средства за овие намени утврдени во Буџетот кои се доделени во надлежност во Секторот за средно образование, образование на возрасните и доживотно учење со Решението за децентрализација на одобрениот Буџет за тековната година.

Средствата од ставка 486 - Купување на возила се одобруваат со посебно решение на министерот за образование и наука по доставено барање од училиште со образложение за потребата и оправданоста и проценка на набавната вредност на возилото.

Член 10

Министерството за образование и наука во зависност од одобрените средства во Буџетот за тековната година за програма 3 потпрограма 36, сметката буџетски расходи за ставките и потставките од буџетските категории 42-стоки и услуги, 46-Субвенции и трансфери и 48-Капитални расходи може да се изврши измена на финансиските планови кои се распределуваат на Државните средни училишта регионални центри за стручно образование и обука.

Член 11

Државните средни училишта - регионалните центри за стручно образование и обука се обврзуваат средствата да ги користат рационално и строго наменски, согласно законските прописи, подзаконските акти, интерните акти и стандардите на етичко однесување.

 Член 12

Овој Правилник стапува во сила со денот на неговото донесување.

**Министерка за образование и наука проф. д-р Весна Јаневска**